כביריה 
דמעות רבות מדי ירדו על לחייך; קשה לזכור מתי ואם בכלל זכית; לא בנוצות רכות ליטפו אותך חייך; בעצם הם נגעו בך בנייר זכוכית; ילדי הרחוב יודעים שאת אישה מותרת; קונים אותך בזול ולו רק במילים; בסוף כולם עוזבים ורק תמימותך נשארת; להעליב אותך זה ספורט למתחילים; אם אלוהים רוצה לגעת בידך; הוא מאמן אותך בכל הנפילות; כאילו כבר סוכם שזהו תפקידך; להיות הליצנית בהצגה שלו; את רצה בעולם ללא פיקחות לפשוע; רק צימאונך לחום עדין לא נחרב; כמו עצם קיומך הוא מן מכרז פתוח; עינייך שואלות תאהב אותי תאהב; תאהב אותי תאהב; ואת מאמינה מוצאת ומאבדת; אוספת את עצמך מכל ההשפלות; פנינה בזוהמה בכל יום את נולדת; והחיוך שלך מאיר את הלילות; אם אלוהים...; אם אלוהים רוצה לגעת בידך; הוא מאמן אותך בכל הנפילות; כאילו כבר סוכם שזהו תפקידך; ליפול עוד פעם בשבילו; 